Apstiprināts Mārcienas pagasta pārvaldē

**Mārcienas kauss BMX  
Nolikums.**

**Mērķis**  
Noskaidrot labākos BMX braucējus Madonas novadā, amatieru un profesionāļu konkurencē. Veicināt BMX sporta veida attīstību un popularizēt veselīgu dzīvesveidu iedzīvotāju vidū.  
  
**Vieta un laiks**

Sacensības norisināsies 6. augustā Mārcienas BMX trasē, Jaunā ielā 1. aiz pagasta mājas.

Dalībnieku reģistrācija no 10.00 – 11.30

No 10.30 līdz 11.00 brīvie treniņbraucieni.

**Starts 11.00.**

**Dalībnieki**  
Sacensībās var piedalīties ikviens braucējs neatkarīgi no vecuma un dzimuma!  
Pēc meistarības klases un vecuma kritērijiem dalībnieki tiks sadalīti šādās grupās:

**Tautas klase**: A - jaunieši līdz 12 gadiem,

B - 12 gadi un vairāk

**Prof klase** : A – 5-6 gadi D- 11-12 gadi

B – 7-8 gadi E- 13-14 gadi

C – 9-10 gadi F- 15 +gadi

Krūzeri

Grupu skaits var tikt koriģēts sacensību dienā, atkarībā no dalībnieku skaita.

**Sacensību norise:**

**1. daļa** – Sacensības uz laiku (time trial), katrs dalībnieks savā grupā izbrauc vienu braucienu trasē uz laiku, pēc uzrādītā rezultāta dalībnieks tiek kvalificēts pamata sacensībām.

**2. daļa** – Dalībnieki tiek komplektēti braucienos balstoties uz iepriekš (1.daļā) uzrādītā laika rezultātiem, katrā braucienā startē 3-4 braucēji, 2 labākie turpina cīņu nākamajā braucienā, līdz fināla braucienam.

Katrs dalībnieks startē no trases starta kalna bez starta barjeras, pēc galvenā tiesneša mutiskas komandas (STARTS)!

Ja kādā no grupām dalībnieku skaits ir mazāks par 4, tad uzvarētāji tiek noteikti nevis pēc pēdējā brauciena, bet pēc trim priekšbraucieniem un fināla brauciena summas.

**Vērtēšana**  
Sacensības tiesā organizatoru nozīmētais galvenais tiesnesis. Sacensības notiek saskaņa ar starptautiskajiem BMX sacensību noteikumiem.

**Noteikumi:**

Dalībniekiem kas ir jaunāki par 18. gadiem jāuzrāda vecāku aizpildīta atļauja, kas ir šī nolikuma pielikumā.

Ekipējums: katram dalībniekam jābūt ķiverei (jebkāda tipa ķivere), cimdiem, garajām biksēm, slēgtajiem apaviem un kreklam ar garām piedurknēm.

Ritenim jābūt aprīkotam ar bremzēm.

**Apbalvošana**  
1.-3. vietu ieguvēji visās klasēs tiek apbalvoti ar kausiem.

4. – 8 . vietu ieguvēji visās klasēs tiek apbalvoti ar medaļām.